ৰাজ্যত মহামাৰী ক'ৰণা ভাইৰাছৰ বিভিষিকা অব্যাহত থকাৰ সময়ত বানপানীয়ে বিস্তাৰ ক্ষতি সাধন কৰি বিভিন্ন ঠাই বাঢ়নী পানীয়ে বুৰাই পেলাইছিল। বানপানীয়ে বুৰাই পেলোৱা অঞ্চলসমূহত পশুধনৰ হ'ব পৰা বিভিন্ন ৰোগৰ পৰা পৰিত্ৰান পোৱাৰ উদ্দেশ্যৰে অসম পশু পালন আৰু পশু চিকিৎসা সেৱা সন্থাৰ উদ্যোগত আৰু কামৰূপ জিলা শাখাৰ সহযোগত ৰাজ্যৰ ভিন্ন অঞ্চলত বিনামূলীয়া পশু চিকিৎসা সেৱা অনুষ্ঠিত হয়।
সমান্তৰালভাৱে আজি পলাশবাৰীৰ চিমিনাস্থিত চিমিনা আদৰ্শ প্ৰাথমিক বিদ্যালয়ত বিনামূলীয়াকৈ পশু চিকিৎসা শিবিৰ অনুষ্ঠিত কৰে। অঞ্চলটোৰ প্ৰায় শতাধিক পশুধনক বিনামূলীয়াকে চিকিৎসা সেৱা প্ৰদান কৰাৰ লগতে ৰোগ প্ৰতিষেধক প্ৰদান কৰি ঔষধ বিতৰণ কৰে।এই চিকিৎসা শিবিৰত অসম পশু পালন আৰু পশু চিকিৎসা সেৱা সন্থা, কামৰূপ জিলাৰ সম্পাদক তথা পশু চিকিৎসক ডাঃ তপন কুমাৰ দাসৰ লগতে ডাঃ ভদ্দেশ্বৰ ডেকা, ডাঃ নিৰ্মল ভট্ট, ডাঃ ইন্দ্ৰাণী বৰুৱা, ডাঃ জোনা চৌধুৰী, ডাঃ প্ৰণিতা দেৱী, ডাঃ চন্দন শৰণীয়া, ডাঃ দেৱকিশোৰ শৰ্মা, ডাঃ নৃপেন শৰ্মা, ডাঃ গোলপ বৈশ্য, ডাঃ গগণ দাস, ডাঃ ডেইজী দাস, ডাঃ প্ৰদীপ বৈশ্য আৰু অঞ্চলটোৰ ক্ষেত্ৰ সহায়ক, চতুৰ্থ বৰ্গৰ কৰ্মচাৰীসকল উপস্থিত থাকে।
উক্ত পশু চিকিৎসা শিবিৰটো মুকলি কৰে চিমিনা আদৰ্শ প্ৰাথমিক বিদ্যালয়ৰ প্ৰধান শিক্ষক চাহজাহান আলীয়ে। লগতে উক্ত পশু চিকিৎসা শিৱিৰৰ লগত সংগতি ৰাখি বিদ্যালয় চৌহদত বৃক্ষ ৰোপন কৰে ডাঃ দণ্ডেশ্বৰ ডেকা আৰু ডাঃ বিমল ভট্টাচাৰ্য্যই।
